પટેલ કહે છે તેમ- પુરોગામીઓની નીવડેલી  વાર્તાઓને વાંચી પ્રમાણીને પોતાની નિસબતથી વાર્તા માટે નવી ભોંય ભાંગવા સક્રિય  થયેલો વાર્તાસર્જક જુદી રીતભાતે આધુનિક પણ છે. . . માત્ર દુર્બોધતા અને ભાષારમતોને  કળા ગણવાનો આત્યંતિક અભિનિવેશ સાહિત્યિક- વાતાવરણ માટે કેવો તો વિઘાતક છે એ પામી  ગયેલો આજનો વાર્તાકાર વાર્તા ચેતનશૂન્ય ખોખું   ના બની રહે બલકે રસકીય કળાપદાર્થ બને એની ચીવટ રાખે છે.